**ΕΝΟΤΗΤΑ 2**

**ΣΧΟΛΙΚΟ ΠΕΡΙΒΑΛΛΟΝ**

**ΜΑΘΗΜΑ 1**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Νηπιαγωγείο**-** Προδημοτική  **Ενότητα:** Σχολικό Περιβάλλον  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:  Να κατανοούν το βασικό λεξιλόγιο που έχουν διδαχθεί.  Να εντοπίζουν και να ανταποκρίνονται σε νέους ήχους, ρίμες και ρυθμούς της νέας γλώσσας.  Να απολαμβάνουν τραγούδια και σύντομα παραμύθια τα οποία συνοδεύονται με εποπτικά μέσα και ζωντανή διήγηση.  Να απαντούν μονολεκτικά ή με μικρές αυτοματοποιημένες φράσεις σε απλές ερωτήσεις και οδηγίες για το σχολικό περιβάλλον.  Δείκτες επάρκειας:   * Λεξιλόγιο για το σχολικό περιβάλλον: τάξη, τσάντα, καρέκλα, μολύβι, η/ο δασκάλα/δάσκαλος, το σχολείο, τουαλέτα * Ρίμες * Τραγούδι για το σχολείο   Επαναλαμβανόμενο λεξιλόγιο: τραγούδι καλωσορίσματος και αποχώρησης, Πώς σε λένε; Με λένε…, Τι κάνεις; Γεια σου, λεξιλόγιο από το προηγούμενο μάθημα | | | |
| Πορεία εργασίας – δραστηριότητες (και ένδειξη διάρκειάς τους σε λεπτά): | Διδακτικά μέσα και υλικά:  Οργάνωση τάξης-παιδιών: | Αξιολόγηση (Συντρέχουσα & Τελική) | Γλώσσα\* |
| **\*\*Εισαγωγή (10 λεπτά):**  Η/Ο εκπαιδευτικός κάνει έναρξη του μαθήματος επαναφέροντας το τραγούδι –ρουτίνα έναρξης του μαθήματος «Καλημέρα, τι κάνεις;».  Σε κάθε μάθημα υπάρχουν καρτέλες με τα ονόματα των μαθητών, την οποία καλείται ο καθένας τους να αναγνωρίσει (τη γραπτή μορφή του ονόματος του) και να τοποθετήσει πάνω στον πίνακα.  Επίσης, υπενθυμίζεται ότι η εκπαιδευτικός χρησιμοποιεί συνεχώς τις νέες λέξεις και φράσεις στα Ελληνικά. Αποδέχεται απαντήσεις των παιδιών στα Αγγλικά, αλλά τα παροτρύνει να χρησιμοποιούν τα Ελληνικά. | -Πίνακας   * Εποπτικό υλικό εισαγωγής του μαθήματος   Κάθονται κυκλικά στην ολομέλεια.  ***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν ανάλογα, με βάση τα μέτρα πρόληψης για το COVID-19 που εφαρμόζονται στο κάθε σχολείο.\**** | Η/Ο εκπαιδευτικός ελέγχει εάν οι μαθητές είναι σε θέση να απαντούν στις ερωτήσεις της/του. | Ε |
| **Αφόρμηση - Προσανατολισμός - Πρόκληση ενδιαφέροντος και περιέργειας (10 λεπτά):**  H/Ο εκπαιδευτικός χαιρετά τους μαθητές χρησιμοποιώντας μια φιγούρα του Νέμο και φράσεις όπως: «Καλημέρα/Καλησπέρα, Με λένε Νέμο. Τι κάνετε; Πώς σε λένε;».  Ακολούθως, τους ενημερώνει ότι στο σημερινό μάθημα θα κληθούν να βοηθήσουν τον Νέμο να προετοιμαστεί για την πρώτη του μέρα στο σχολείο. Η/ο εκπαιδευτικός μπορεί να προβάλει το βίντεο που προτείνεται ή να συζητηθεί η εικόνα του από το σχολείο του Νέμου στο παράρτημα ώστε να ελκύσει το ενδιαφέρον των παιδιών. Στη συνέχεια τους παρουσιάζει διάφορες εικόνες από το σχολικό περιβάλλον και γίνεται συζήτηση μέσω ερωτήσεων. (π.χ. Τι άραγε θα συναντήσει ο Νέμο στο σχολείο; ) | * Εποπτικό υλικό για το σχολικό περιβάλλον (βλ. παράρτημα) * Φιγούρα Νέμο * Εικόνα από το σχολείο του Νέμο * <https://www.youtube.com/watch?v=kyhz5OxLCeQ>   Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός προκαλεί το ενδιαφέρον των μαθητών και τους παρουσιάζει το νέο λεξιλόγιο μέσω του χαρακτήρα της παιδικής ταινίας. | Ε |
| **Δραστηριότητα 1 (10 λεπτά):**  Ο Νέμο ζητά από τα παιδιά να τον βοηθήσουν με το καινούριο λεξιλόγιο. Έτσι, κάθε φορά που προσπαθεί να θυμηθεί τις καινούριες λέξεις, λέει τα αρχικά τους γράμματα και τα παιδιά τις ολοκληρώνουν με την παρότρυνση της/του εκπαιδευτικού. Στη συνέχεια, η/ο εκπαιδευτικός καλεί τα παιδιά να επαναλάβουν τις νέες λέξεις, μιμούμενοι κάθε φορά τον τόνο της φωνής της/του, ώστε να τις μάθει και ο Νέμο. Αυτό θα επαναληφθεί τουλάχιστον δύο φορές. | * Εποπτικό υλικό (βλ. παράρτημα)   Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές κατανοούν και είναι σε θέση να χρησιμοποιούν το νέο λεξιλόγιο στον προφορικό τους λόγο. Πιο συγκεκριμένα, ελέγχει εάν αναγνωρίζουν ηχητικά τη νέα λέξη και εάν μπορούν να την προφέρουν σωστά. | Ε |
| **Δραστηριότητα 2 (15 λεπτά):**  Σε αυτή τη δραστηριότητα ο/η εκπαιδευτικός τοποθετεί όλες τις εικόνες με το καινούριο λεξιλόγιο στον πίνακα.Στησυνέχεια,υποδυόμενη/ος ένα μάγο ή ξωτικό αναφέρει στα παιδιά πως ο Νέμο έχει χαθεί και τα καλεί να παίξουν ένα παιχνίδι, ώστε να τον βοηθήσουν να βρει το δρόμο του προς το σχολείο. Συγκεκριμένα, τα παιδιά καλούνται να αναφέρουν ποια εικόνα εξαφανίζεται χρησιμοποιώντας την ελληνική ονομασία της. Τα παιδιά αναμένεται να απαντήσουν μονολεκτικά. | * Εποπτικό υλικό(βλ. παράρτημα)   Η δραστηριότητα αυτή γίνεται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να χρησιμοποιούν το νέο λεξιλόγιο στον προφορικό τους λόγο. | E |
| **Δραστηριότητα 3 (10 λεπτά):**  Η/Ο εκπαιδευτικός χωρίζει τους μαθητές σε δύο ομάδες και τους λέει πως θα παίξουν το κυνήγι Θησαυρού. Στη τάξη είναι κρυμμένες όλες οι καρτέλες με το νέο λεξιλόγιο. Οι μαθητές καλούνται να τις βρουν και κάθε φορά να φωνάζουν δυνατά τι απεικονίζει η καρτέλα που βρήκαν. Η/Ο εκπαιδευτικός θα στηρίζει τις ομάδες βοηθώντας τους να τις βρουν, όπως και να ονομάσουν τα αντικείμενα που απεικονίζουν. | * Εικόνες με το νέο λεξιλόγιο.   Οι μαθητές εργάζονται στην ολομέλεια και είναι χωρισμένοι σε δύο ομάδες. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν και να χρησιμοποιούν το νέο λεξιλόγιο στον προφορικό τους λόγο. | Ε |
| **Δραστηριότητα 4 (20 λεπτά):**  Στο σημείο αυτό, η/ο εκπαιδευτικός χρησιμοποιώντας τη φιγούρα του Νέμο τραγουδά το τραγούδι «Ανοίγει το σχολείο» που έμαθε την πρώτη του μέρα στο σχολείο. Στη συνέχεια, καλεί τους μαθητές να τον συνοδεύσουν, μιμούμενοι κάθε φορά τις αντίστοιχες κινήσεις που τους υποδεικνύει ο/η εκπαιδευτικός. | * Τραγούδι «Ανοίγει το σχολείο» (βλ. παράρτημα)   Οι μαθητές εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να προφέρουν σωστά το βασικό λεξιλόγιο και να το κατανοούν. | E |
| **Δραστηριότητα 5 (10 λεπτά):**  Η/Ο εκπαιδευτικός καλεί τους μαθητές να παίξουν μία παραλλαγή του «Ο Simon λέει» χρησιμοποιώντας φράσεις του τραγουδιού που έμαθαν προηγουμένως (καθίστε στην καρέκλα, ματάκια στη δασκάλα, κρεμάστε μια τσάντα, πάρτε κι ένα μολύβι, κάντε ζωγραφιά). | Οι μαθητές εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να ανταποκρίνονται στις οδηγίες που τους δίνει. | E |
| **Δραστηριότητα 6 (25 λεπτά):**  Στη δραστηριότητα αυτή οι μαθητές καλούνται να χρωματίσουν τη φιγούρα του Νέμο που ετοιμάζεται να πάει στο σχολείο. Στη συνέχεια, με τη βοήθεια της/του εκπαιδευτικού θα την κόψουν και θα φτιάξουν όλοι τη δική τους χάρτινη φιγούρα του Νέμο, στερεώνοντας την πάνω σε ένα ξυλάκι.  Τα παιδιά που τελειώνουν γρήγορα μπορούν να κάνουν το ίδιο με τη σχολική τσάντα που βρίσκεται πάνω στο περίγραμμα με το Νέμο και να συζητήσουν με την/τον εκπαιδευτικό τι θα μπορούσαν να βάλουν μέσα στη τσάντα χρησιμοποιώντας το νέο λεξιλόγιο. | * Περίγραμμα Νέμο τυπωμένο σε χαρτόνι Α4 (βλ. παράρτημα) * Ξυλάκια * Ματάκια * ψαλίδια   Οι μαθητές κάθονται στα θρανία τους και εργάζονται ατομικά. | Η/Ο εκπαιδευτικός περιφέρεται μεταξύ των μαθητών κατά τη διάρκεια εργασίας τους και τους κάνει ερωτήσεις όπως:   * Πού πάει ο Νέμο; * Τι θα μπορούσε να πάρει μαζί του στο σχολείο; | E |
| **Ολοκλήρωση –Αναστοχασμός-Κλείσιμο (10’):**  Το μάθημα ολοκληρώνεται με κάποιους μαθητές να παρουσιάζουν στην ολομέλεια της τάξης τις χάρτινες φιγούρες τους. Οι μαθητές κατά την παρουσίαση αναμένεται να χρησιμοποιήσουν το νέο λεξιλόγιο που διδάχθηκαν.  Τέλος, ο/η εκπαιδευτικός αποχαιρετά τους μαθητές τραγουδώντας τη ρίμα: «Τώρα πέρασε η ώρα, τέλος τα ελληνικά, Σάββατο την ίδια ώρα θα τα πούμε με χαρά. Γεια σας παιδιά!» | * Εργασίες μαθητών   Οι μαθητές κάθονται στην ολομέλεια και παρουσιάζουν ατομικά τις εργασίες τους. | Η τελική αξιολόγηση του μαθήματος επιτυγχάνεται μέσω της δραστηριότητας αυτής. | Ε |

\* Η γλώσσα που χρησιμοποιείται στην τάξη εξαρτάται από το επίπεδο των μαθητών.

\*\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.